سێرجیۆ ڕیگولۆن
سێرجیۆ ڕیگولۆن ڕۆدریگێز (لەدایکبووی ١٦ی کانوونی یەکەمی ١٩٩٦) یاریزانێکی پیشەگەری تۆپی پێی ئیسپانییە کە یاری دەکات وەک بەرگریکاری باڵی چەپ لە خولی ئینگلیزیدا بۆ یانەی تۆتنھام ھۆتسپێر و ھەڵبژاردەی تۆپی پێی ئیسپانیا. لە ساڵی ٢٠١٥ لە ئەکادیمیای لاوانی ڕیاڵ مەدرید گەشەی کرد و بەدرێژایی ماوەکەی بە خواستن درا بە یانەکانی تری ئیسپانیا.

کاروانی یانە

ڕیاڵ مەدرید 
لە ساڵی ٢٠٠٥، لە تەمەنی ھەشت ساڵیدا چووە سیستەمی لاوانی ڕیال مەدرید. لە ٥ی ئابی ٢٠١٥، دوای تەواوبوونی خۆ دامەزراندنی، بۆ وەرزەکە بە خواستن درا بە یانەی ئیسپانی لۆگرۆنێس.

لە ٢٣ی ئابی ٢٠١٥ یەکەمین یاری خۆی ئەنجامدا، لە حەوت خولەکی کۆتایی یاریکرد لە بردنەوەی ٣–٠ لە یاریگای خۆیان بەرامبەر کۆمپۆستێلا. لە ١٦ی کانوونی دووەمی دواترا، دوای ئەوەی بە کەمی بەشداری پێ دەکرا، گەڕایەوە بۆ لۆس بلانکۆس و لە خولی پلە سێی ئیسپانیا لەگەڵ یاریزانانی تیمی دووەم یاری دەکرد.

لە ٢٣ی ئابی ٢٠١٦، ڕیگولۆن گەڕایەوە بۆ لۆگڕۆنێس بە گرێبەستێکی خواستن بۆ ماوەی یەک ساڵ. ببو بە یاریزانێکی سەرەکی، ھەشت گۆڵی تۆمارکرد لە ماوەی وەرزەکەدا، گرنگترینیان تۆمارکردنی چوار گۆڵلە دژی ئەتلەتیک بلباو لە ٢ی تشرینی یەکەمی ٢٠١٦ (٥–٣ لە یاریگای خۆیان)

دوای گەڕانەوەی بۆ کاستیلا(ڕیاڵ مەدریدی دوو)، ڕیگولۆن یەکەم ھەڵبژاردەی سانتیاگۆ سۆلاری بوو، و گرێبەستەکەی نوێکردەوە تا ١١ی ئایاری ٢٠١٨. لە ٢٥ی ئابی ئەو ساڵەدا، بەرزکرایەوە بۆ پێکھاتەی یەکەم لەلایەن ڕاھێنەری یانەکە جوولییەن لۆپێتیگی.

ڕیگولۆن یەکەم یاری پیشەگەری خۆی لە ٢ی تشرینی یەکەمی ٢٠١٨ ئەنجامدا، لە دۆڕاندنیان لە دەرەوەی یاریگای خۆیان لە خولی پاڵەوانەکانی ئەورووپا بەرامبەر یانەی سیسکا مۆسکۆ. ھەروەھا لە ٣ی تشرینی دووەمی ٢٠١٨ یەکەمین یاری خۆی لە خودادا ئەنجامدا، لە بردنەوەی ٢–٠ لە یاریگای خۆیان بەرامبەر ڕیال ڤالادۆلید.

خواستن بۆ سیڤیلیا 
لە ٥ی تەممووزی ٢٠١٩، ڕیگولۆن بە خواستن درا بە سیڤیلیا بۆ وەرزی ٢٠١٩–٢٠. لە یەکەمین یاریی فەرمی لە ١٨ی ئابدا، گۆڵی یەکەمی تۆمارکرد لە بردنەوەی ٢–٠ بەسەر ئیسپانیۆل لە یاریگای RCDE.

لەگەڵ سیڤیلیا، ڕیگولۆن جێگای خۆی وەک یاریزانێکی سەرەکی قایمکرد و بوو بە براوەی خولی ئەورووپا ٢٠١٩–٢٠.

تۆتنھام ھۆتسپێر 

لە ١٩ی ئەیلوولی ٢٠٢٠، ڕیگیلۆن گواسترایەوە بۆ تۆتنھام ھۆتسپێر بە گرێبەستێک بۆ موەی پێنج ساڵ بە ٢٧٫٥ ملیۆن پاوەند. لە ٢٩ی ئەیلوولی ٢٠٢٠ یەکەم یاری خۆی ئەنجامدا، لە یارییەکدا لە یاریگای خۆیان بەرامبەر چێڵسی لە قۆناغی چوارەمی جامی خولدا، کە تێیدا ئەسیستی بۆ ھاوتیمەکەی ئێریک لامێلا کرد بۆ گۆڵی یەکسان بوون، کە دواتر یارییەکە چووە لێدانی یەکلاکەرەوە، سپێرس ٥–٤ بردنەوەی بەدەست ھێنا بە لێدانی یەکلاکەرەوە و گەیشتە قۆناغی داھاتوو. لە ٤ی تشرینی یەکەمدا یەکەمین یاری خۆی لە پریمەرلیگ ئەنجامدا، لە بردنەوەی ٦–١ بەرامبەر مانچستەر یونایتد لە دەرەوەی یاریگای خۆیان. لە ٢١ی تشرینی دووەمی ٢٠٢١، ڕیگولۆن یەکەم گۆڵی بۆ تۆتنھام تۆمارکرد - گۆڵی بردنەوە لە بردنەوەی ٢–١ی پریمەرلیگ بەرامبەر لیدز یونایتد.

کاروانی نێودەوڵەتی 
بۆ یەکەم جار ڕیگولۆن بۆ تیمی ئیسپانیا بۆ خوار ٢١ ساڵان بانگھێشت کرا لەلایەن لویس دێ لا فۆنتی بۆ پاڵاوتنەکانی پاڵەوانێتی ئەورووپا بۆ خوار ٢١ ساڵی ٢٠١٩ دژی ڕۆمانیا و ئوسترالیا. لە ٤ی تشرینی یەکەمی ٢٠١٩دا یەکەمین بانگھێشتی بۆ پێکھاتەی یەکەم پێ گەیشت لەلایەن ڕۆبەرت مۆرینۆ بۆ یارییەکانی بەرامبەر نەرویج و سوید.

لە ٦ی ئەیلوولی ٢٠٢٠، ڕیگولۆن یەکەم یاری خۆی لە ئاستی نێودەوڵەتیدا ئەنجامدا، لە بردنەوەی ٤–٠ی ئیسپانیا بەرامبەر ئوکراینا لە خولی نەتەوەکانی ئەورووپا.

ژیانی کەسی 
لە مەدرید لەدایکبووە، دایک و باوکی خەڵکی زامۆرا بوون. ئەو لە پەیوەندیدایە لەگەڵ کەسایەتی بەناوبانگی ئینتەرنێت مارتا دیاس.

ئاماری کاروانی وەرزشی

یانە

نێودەوڵەتی

خەڵاتەکان 
مەدرید
 جامی جیھانیی یانەکانی فیفا: ٢٠١٨

سیڤیلیا
 خولی ئەورووپا: ٢٠١٩–٢٠

تاکەکەسی
 تیمی وەرزی ٢٠١٩ی خولی ئەورووپا

سەرچاوەکان 

یاریزانانی تۆپی پێی دوور لە وڵات لە ئینگلستان
یاریزانانی ھەڵبژاردەی تۆپی پێی ئیسپانیا
یاریزانانی یانەی ڕیال مەدرید
یاریزانانی لا لیگا
یاریزانانی تۆپی پێی ئیسپانی
زیندووان
لەدایکبووانی ١٩٩٦
CS1 Spanish-language sources (es)